Obdach

Obdach on vald (Marktgemeinde) Austrias Steiermargi liidumaal Murtali ringkonnas.

pisi|Obdachi keskus

Vald asub Granitzenbachi orus põhja pool Obdachi sadulast, mis on üleminek Ülem-Murtalist Lavanttali. Vallaala ulatub orust läände Seetali Alpideni, kus kõrgeim tipp on Zirbitzkogel (2396 m).

 Ajalugu 

Obdachi on dokumendis esmamainitud 1190. aastal nimega Obdah. Nimi pärineb vanaülemsaksa keelest: obadah (kaitsekatus). Tõenäoliselt oli Kärntenisse suunduvatele reisijatele krundil kosutuspeatus. 1324. aastal sai Obdach turu ja ka kõrgema kohtu. Obdach oli piirkondlikult oluline kaubanduskeskus teel üle Obdachi sadula.

 Obdachi poliitiline vald loodi 1849/1850. aastal.
 1. jaanuaril 1970 ühendati Obdachiga Granitzeni vald.
 2015. aastal liideti sellega endised vallad Amering, Sankt Anna am Lavantegg ja Sankt Wolfgang-Kienberg.

 Elanikkonna areng 

97,6% elanikkonnast on Austria kodakondsed. Roomakatoliiklasi on 91,3% elanikkonnast, protestante 1,1% ja muslimeid 1,8% ning 4,7% on mittereligioossed (aastal 2001).

Valla rahvaarv kasvas 20. sajandi teises pooles. Elanike arvu vähenemine alates 2000. aastast puudutab eelkõige noori. Alla 15-aastaste inimeste arv vähenes aastatel 2001–2019 40% ja samal ajal kasvas üle 65-aastaste inimeste osakaal 34%.

 Kultuur ja vaatamisväärsused 

 Katoliku Püha Aegydiuse kihelkonnakirik Obdachis
 Seek: linnakodanike oma, 15. sajandi esimesest poolest
 Nelinurkne torn

Looduslikud vaatamisväärsused

 Granitzenbach, mis on ülemjooksul loodusmälestis

 Majandus ja taristu 

2001. aasta töökohtade loenduse andmeil oli vallas 99 töökohta 873 töötajaga, lisaks oli 519 väljapendeldajat ja 463 sissependeldajat. Põllu- ja metsamajandeid oli 91 (neist põhikohaga 32), mis kokku viljelesid 3114 ha (1999).

Tähtsaim tööstusettevõte on umbes 250 töötajaga masinatehas ALKO (peamiselt muruniidukid).

 Liiklus 

Liikluse tagab Obdacher Straße B 78, mis ühendab Kärnteni Lavanttali Murtaliga. Obdachis on Lavanttalbahni jaam. Reisijateveoteenus Zeltwegi ja Bad St. Leonhardi vahel lõpetati 2010. aastal.

 Haridus 

Obdachis on lasteaed, algkool ja uus keskkool.

 Sõprusvald 

 Kötzi vald Baierimaal (1990. aastast)

 Inimesi 
 Valla aukodanikud 

 1881 – vabahärra Johann von Vernier-Rougemont (Judenburgi ringkonnakuberner 1876–1883)
 1928 – ÖR Josef Grogger (Obdachi linnapea 1917–1919)
 1936 – Eduard Schützenauer (arst)
 1973 – Wolfgang Köle (1919–2018), (arst)
 1973 – Heinrich Köle (1920–2015), (arst)
 1974 – Johann Bammer (1922–2017), (provintsinõunik)
 1974 – Alois Kober (1908–1996), (ettevõtja)
 1982 – Ernst Schwartz
 1984 – ÖR Franz Zellnig (Obdachi linnapea 1970–1984)
 1986 – Hans Gross (1930–1992), (Obdachi provintsi asekuberner)
 1998 – Herbert Kober (* 1933), (ettevõtja)
 1998 – Kurt Kober (ettevõtja)
 1998 – Willy Kober (ettevõtja)

 Vallast pärit tuntud inimesi 

 Rudolf Falb, 1838–1903 (teadlane)
 Viktorin Weyer, 1866–1939 (Sankt Lambrechti benediktiini abt)
 Ernest Kaltenegger, * 1949 (KPÖ poliitik)
 Peter Rieser, * 1950 (ÖVP poliitik)

 Viited 

Kategooria:Steiermargi liidumaa vallad